1999. aastal valis ajakirjandus BSA Eesti Komitee toonase tegevjuhi Eesti Ekspressi persooniks, nimetades teda "kõige kardetumaks meheks". Sel ajal Eestis veel lapsekingades olev võitlus piraattarkvara kasutamise vastu oli parasjagu hoogu kogumas ning  uskumatult suur tarkvarapiraatluse määr pakkus laia tööpõldu, mida asuti hoolega üles töötama. Nõukogude ajast pärit mentaliteedile, mille kohaselt autoriõiguste kaitsele väga vähe tähelepanu pöörati, oli päris keeruline vastu hakata ning mõistuspärased argumendid uppusid tihti kõikematvasse rumalusse. Tänasel päeval on olukord õnneks suures osas muutunud, aga kaalujaotus õige ja vale vahel on ikka veel paigast ära.